Petro Poroshenko

Petro Poroshenko Oleksiyovych (lahir 26 September 1965) ialah seorang bilionair Ukraine yang merupakan bekas presiden negara tersebut dari 7 June 2014 hingga 20 Mei 2019. Beliau turut memegang portfolio Kementerian Luar Negeri (2009-2010) serta Kementerian Perdagangan dan Pembangunan Ekonomi (2012) pada tempoh tertentu. Dari 2007-2012 beliau memimpin Bank Negara Ukraine. Poroshenko memiliki perniagaan gula berskala besar sehingga digelar 'Raja Coklat'.

Beliau terpilih sebagai Presiden Ukraine pada 25 Mei 2014 setelah mendapat 54% undian lalu berjaya menewaskan pencabarnya, bekas Perdana Menteri Ukraine Yulia Tymoshenko yang hanya mendapat tempat kedua dengan undian sebanyak lebih 12%.

Kehidupan hidup
Poroshenko lahir di kota Bolhrad, Oblast Odessa pada 26 September 1965. Ayahnya, Alexey Poroshenko seorang jurutera lulusan Institut Pertanian Lviv tahun 1959 dan bekerja sebagai ketua jurutera Bolhrad dari 1959 sehingga 1974, manakala ibunya, Yevgenya Poroshenko (1940-2004), juga bekerja di Bolhrad.

Beliau melanjutkan pengajiannya dalam bidang perekonomian di Jabatan Perundangan dan Hubungan Antarabangsa Universiti Negara Kiev pada tahun 1982. Di sanalah beliau berkenalan dengan Mikheil Saakashvili, bakal Presiden Georgia.Saakashvili took over as head of the Odessa Regional State Administration, Deutsche Welle (30 Mei 2015)

Keluarga
Petro berkahwin dengan Maryna sejak 1984, mereka memperoleh 4 anak termasuk dua anak kembar.

Dalam bidang perniagaan
Ketika beliau masih seorang pelajar universiti, beliau menubuhkan sebuah firma penasihat perundangan yang menjadi pihak orang tengah dalam pemerolehan kontrak perdagangan asing. Beliau memulakan kerja memborong dan membekal biji koko untuk industri cokelat Soviet pada tahun 1991.

Pada tahun 1993; Petro dan ayahnya Oleksiy serta beberapa rakan sekerjanya dari Institut Trafik Jalan Raya di Kiev menubuhkan syarikat pelaburan UkrPromInvest yang mengkhusus kepada pembuatan manisan dan industri automotif. Syarikat tersebut mula mendapatkan pemilikan perusahaan manisan milik pemerintah Ukraine antara tahun-tahun 1996 dan 1998, lalu digabungkan menjadi kelompok Roshen pada tahun 1996. Beliau berjaya meraih monopoli dalam industri pembuatan manisan dan gula di negara tersebut sehingga mendapat jolokan  "Raja Coklat".

Pemilihan Presiden Ukraine 2014
Setelah Revolusi Ukraine 2014 yang menyingkirkan Viktor Yanukovych dari jawatannya sebagai Presiden Ukraine, pemilihan presiden baru dijadualkan pada 25 Mei 2014. Vitali Klitschko turut menyokong beliau bertanding jawatan presiden. Pada 14 April, Poroshenko secara terbuka menyokong kem Parti Jaroslaw Gowin di Poland yang akan masuk ke Parlimen Eropah.

Beliau berjanji akan melawat timur Ukraine bagi mengakhiri 'perang dan kekacauan' yang dicetuskan oleh kumpulan pemisah pro-Rusia.Beliau sedia berunding dengan para penentang dan menawarkan pengampunan bagi mereka yang meletakkan senjata, namun menolak rundingan dengan golongan pembunuh dan pengganas. Poroshenko tidak mengiktiraf 'penaklukan Crimea' oleh Rusia. Beliau akan bertemu dengan Presiden Rusia Vladimir Putin kerana penglibatan Rusia sangat penting dalam mewujudkan kestabilan.

Rakyat Ukraine berhadapan dengan muflis, perpecahan dan perang saudara ekoran konflik di timur negara. Kumpulan pemisah pro-Rusia menyerang pusat pengundian di wilayah Luhansk selain menghalang pengundi menunaikan tanggungjawab mereka. Hanya 20 peratus pusat pengundian beroperasi di wilayah Donetsk dan Luhansk, walaupun jumlah pengundi yang keluar di seluruh negara amat tinggi. 

Rujukan

 Pautan luar 
Tapak web peribadi 

Kategori:Ahli perniagaan Ukraine
Kategori:Presiden Ukraine